open-index/open-wikipedia-markdown huggingface dataset:
Қансорғыштар академиясы (фильм)

**Қансорғыштар академиясы** (ағылш.Vampire Academy) – жазушы Райчел Мидтың аттас кітап топтамасының бірінші романы желісімен түсірілген кинофильм. Режиссері – Марк Уотерс. Қазақстандағы тұңғыш көрсетілімі 2014 жылдың 27 ақпан күнінде болды. 

## Желісі
Америкадағы Монтана қаласының жүрегінде, шынайы қансорғыштар сиқыршылыққа үйренетін академия бар екендігі баршамызға белгілі емес. Және де осы қансорғыштар арасындағы морой мен стригой нәсілдері арасындағы соғыс болып отырғаның тіпті санаулы адам ғана біледі. 

Моройдық жас ханшайым Василиса (Лисса) және оның досы әрі сенімді қорғаушысы Роза, бүкіл қаһарлы әрекеттердің дәл жүрегінде орналасқан. Бір қашып кетіден кейін, Лисса мен Роза мектепте тыныш өмі сүре алмайды, өйткені олардың сыныптастары оларды қорлап отыруда. Осымен қатар дамып келе жатқан махаббат та қиыншылықтар туғызуда : Лисса өзінің мәртебесіне лайық емес сыныптасына ғашық болса, Роза өзінен талай жасқа үлкен жетекшісі Дмитрийге ғашық болуда. 

## Саундтрек
Фильмге басты саундтрек болып *Bauhaus Bela Lugosi’s Dead* өлеңіне кавер нұсқасы болды. Оны орындаған Chvrches синти – поп триосы. 

## Композициялар тізімі
# M.I.A - Matangi - 5:11
# M.I.A - Bad Girls - 3:48
# Goldfrapp - Thea - 4:47
# Bear in Heaven - Sinful Nature - 5:13
# Katy Perry - Spiritual - 4:35
# CHVRCHES - Bela Lugosi's Dead - 3:51
# Goldfrapp - Felt Mountain - 4:17
# Jaymes Bullet - In Your Grave - 3:12
# Gin Wigmore - Kill of the Night - 3:25
# Natalia Kills - Boys Don't Cry - 3:35
# Haim - The Wire -4:05
# Charli XCX - You (Instrumental) - 3:06
# Iggy Azalea - Bounce - 2:47

## Рөлдерде

## Дереккөздер

Санат:2014 жылғы фильмдер
Санат:Кино
Атқұлақ

**Атқұлақ** (ат құлақ) - таран тұқымдасының қымыздық туысына жататын көп жылдық шөптесін өсімдік. Қазақстанның солтүстік, батыс, шығыс облыстарындағы өзен жағаларында, орманды алқаптарында және шалғынды жайылым жерлерінде өседі. Биіктігі 150 см-дей, сабағы тік, қырлы болып келеді. Шоқтана біткен жапырағының сырт пішіні аттың құлағына ұқсас, соған байланысты "Атқұлақ" деп атаған.  Шет тілімделген, гүл шоғыры ұзынша келеді, кейде шоғырлана орналасады. Гүл шоғырына жиналған гүлі майда, ақшылдау. Мамыр - маусымда гүлдейді, Жемісі - үш қырлы жаңғақша.  Атқұлақты мал жемейді. Оның тамырында 8 - 12% илік заттар бар. Одан сары немесе қара бояу алынады. Тамырынан алынған дәрәләк заттар - іш немесе тері ауруларына ем. Халық мецидинасында бауыр ауруын емдеуге де пайдаланылады, тұқымынан қайнатып алынған дәрімен  денеге күйген жерін емдейді. Атқұлақтың құрамында 13% белок, 2% жуық шикі май және ерітінді темір қоспасы бар. Сондықтан оның сабағы мен дәнінен ұн қоспасын алуға болады.

Санат:Таран тұқымдасы
Қотырселтей тауы

**Қотырселтей** – Қызылтас және Киікбай тауларының аралағындағы тау.

## Географиялық орны
Қарағанды облысы Шет ауданы Жұмыскер ауылының оңтүстік-шығысында 25 км жерде орналасқан. Абсолюттік биіктігі 930 м. Солтүстік-батыстан оңтүстік-шығысқа қарай 11 км-ге созылған, енді жері 3,5-4 км.

## Жер бедері
Бірнеше ұсақ шоқылардын тұрады. Солтүстігінде Қожа, Қазыбек, оңтүстігінде Қанжығалы, шығысында Толағай таулары, батысында Қараоба қыстауы орналасқан.

## Геологиялық құрылымы
Жоғарғы силур жүйесінің жыныстарынан түзілген. 

## Өсімдігі
Сортаңды қоңыр топырақ жамылғысында қараған аралас жусан, бетеге өседі. Жайылымдық және қыстау (Қызыладыр) ретінде пайдаланылады.

## Дереккөздер

Санат:Шет ауданы таулары
Ликопин

**Ликопин** () — кейбір өсімдіктердің жемісінің түсін айқындайтын каратиноидтар тобына жататын қызыл пигмент. Ликопин қызанақ, қарбыз, т.б. өсімдіктердің жемісінің құрамында кездеседі.

Молекулалық формуласы **C<sub>46</sub>H<sub>56</sub>**. Өсімдіктердің қызыл-қызғылт сары бөліктерінде кездеседі, өсімдіктерге қызыл түс береді. 

## Азық-түліктегі ликопин мөлшері
Батыс елдерінде диетаның нәр көзі ретінде жалпы тамақтың 80 % қызанақ (томат) құрайды. Сортқа байланысты ликопин құрамы әртүрлі болады. 

## Дереккөздер


Санат:Пигменттер
Санат:Каратиноидтар
Джеймс Брэдли

**Джеймс Брэдли** (; 3 наурыз 1692 — 13 шілде 1762) — ағылшын астрономы, Лондон корольдық қоғамының мүшесі, Оксфорд университетінің профессоры.

1725 ж. Айдаһардағы *Ẏ*  жұлдызының ығысуын бақылау нәтижесінде жарық аберрациясын ашқан. 1737 ж. Брадлей Жердің айналу осінің  *нутациясын* ашқан, бірақ 10 жылдан кейін, Жердің айналу периодын анықтаған соң жариялаған. Э.Галлей қайтыс болғаннан кейін Гринвич обсерваториясының директоры болған. 1750 жылдан Брадлей меридиандық бақылаулар жүргізген, оны кейін неміс астрономдары *Ф.В.Бессель мен А.Ауверс* жүйеге келтірген және ол аберрация, прецессия және нутация тұрақтылықтарын анықтауға негіз болған.

## Дереккөздер

Санат:Ұлыбритания астрономдары
Ликтор

**Ликтор** - Ежелгі Римдегі мемлекеттік төменгі қызметтің бір атауы; Римді *этрус патшалары* билеген кезден (б.з.б. VII ғ.) белгілі. Әуелде магистраттар жарлығын орындаушы болды, кейінірек олардың күзетшісі және нөкері міндетін атқарды.

## Дереккөздер



Санат:Лауазымдар
Санат:Тарих
Пьер Саворньян де Бразза

**Пьер Саворньян де Бразза** француз. *Pierre Paul François Camille Savorgnan de Brazza)* — Экваторлық Африканы зерттеуші әрі отарлаушы итальяндық шығу тегі. 1875-80 ж. Огове, Ньянга, Квилу өзендері бассейндерінің Конго өзендерінің бассейнімен байланыспайтынын ашты. Габоннын ішкі аймақтарын, төменгі Конгоның оң жағалауына жапсарлас жерлерді француздарға тәуелді етті.

## Дереккөздер

Санат:Франция саяхатшылары
Санат:Италия саяхатшылары
Санат:Африканы зерттеушілер
Тұқым қуаламайтын өзгергіштіктер

right|thumb|250px|Фенотип
**Тұқым қуаламайтын өзгергіштіктер** -  қоршаған ортаның әрекетіне тікелей тәуелді. Мәселен, таудағы өсімдіктер мен жануар аласа болады. Бұл олардың икемділік сақтап, денесі қатты салқындаған кезде энергиясын жоғалтып алуынан құтқарады. Тұқым қуаламайтын өзгергіштік құбылысы генетикалық жағынан біркелкі ағзалардан жақсы бақыланады. Сынақтәжірибе ретінде, мысалы, өсімдіктердің өсімді көбеюі кезінде ұрпақтар саны көбірек алынады. Қызылталдың біреуінен *([[қарақат]], [[терек]], т.б.)* бірнеше бұтақ кесіп алып, олардан генетикалық жағынан барабар ағзалар өсіруге болады. Біз осы дарақтарды әр түрлі жағдайларда (температура, жарық, топырақ ылғалдығының сапасы мен дәрежесінде) отырғызсақ, фенотиптік жағынан әр алуан ұрпақтар аламыз. Ағзалардың әрқайсысы өз генотипін барынша қолайлылықта пайдаланады. Адамның бір жұмыртқадан туған егізінен тұқым қуаламайтын өзгергіштік айқын көрінеді. 

## Дереккөздер


Санат:Эволюция
Лиелупе

**Лиелупе** немесе **Лелупе** () — Латвиядағы өзен.

Ұзындығы 119 км, алабы 17,6 мың км2.  Земгаль ойпатымен ағып, Рига шығанағына құяды. Қар және жаңбыр суымен қоректенеді. Орташа су шығыны 63 м3/сек. Желтоқсанда қатып, мамырда мұзы түседі. Қыста жылымық әсерінен сең буу жиі болып тұрады. Кеме жүзеді. Лиелупе өзенінің бойында Елгава, Юрмала қалалары бар.

## Дереккөздер


Санат:Латвия өзендері
Ливон ордені

**Ливон ордені** - *Шығыс Балтық жағалауындағы* рыцарьлардың *католиктік* және *әскери-саяси ұйымы*, неміс немесе Тевтон орденінің бөлімшесі. 
## Тарихы
1237 жылы *Саул түбінде* *Меченос орденін* талқандағаннан кейін құрылды. Ол Балтық жағалауы елдері арасындағы алауыздықты пайдаланып және Рим мен *неміс феодалдарына* арқа сүйеп, Ливонияда 300 жыл үстемдік құрды. Ливон ордені 1561 жылғы орыс әскерінің соққысынан кейін тарап кетті.

## Дереккөздер



Санат:Ұйымдар
Ливингстон таулары

**Ливингстон таулары** - Шығыс Африкадағы Танзания жеріндегі таулар. 

Ұзындығы 160 км. Биктігі 2961 м (*Мторви тауы*). Гранит және гнейс *жыныстарынан* құралған. Жылдық жауын-шашыны 2000 мм, беткейлерінде саванна және *селдір ормандар* өседі. Аты ағылшын саяхатшысы *Д.Ливингстонның* құрметіне қойылған.

## Дереккөздер



Санат:Таулар
Санат:Африка географиясы
Морфологиялық өлшем

**Морфологиялық өлшем**. Бұл көпке дейін *негізгі ғана емес, жалғыз ғана* болып келген ең ежелгі өлшем. Атап айтқанда Карл Линней, оған дейінгі барлық ғалымдар және одан кейінгі бірнеше ұрпақтар сол өлшемді қолданып келді. **Морфологиялық өлшем дегеніміз бұл сыртқы және ішкі құрылыстың ұқсастығы.** Бір түрге жататын өсімдіктердің гүлі және өзге мүшелерінің құрылысы бірдей болады. Бір түр жануарлары сырттай ғана емес, іштей де ұқсас болып келеді. Олардың жүрек, өкпе, ми және өзге мүшелерінің құрылысы бірдей. 

## Дереккөздер


Санат:Морфология
Қарын(тағам)

## Қарын

нобай|қарын

Жылқа қарны табаққа салынатын кәделі тағамдарға жатпайды. Бірақ семіз малдың қарны да жақсы бапталса, картаға түрі ғана емес, дәмі де ұқсас келеді. Сойылса салысымен, жылы сумен әбден тазалап жуған соң, шағындап кесіп,қазанға салып, бір қайнаған соң, сорпасын төгіп тастайды да, қайтадан тұзын келтіріп, пияз, бұрыш сияқты дәмдеуіштерді қосып , салқын дәм жасауға болады. Қазір ұзыншалап турап, усарымсақ, пияз, бұлғар бұрышын араластырып, құырып алып, салат жасап жүргендер бар.

## Дереккөздер
Сегізбайұлы Кәдірбек
С30 Қазақы дастарған – Алматы: ”Атамұра”,  2011. - 192.

Санат:Қазақ асханасы
Шынқожа Байекенұлы Бөрібаев

**Шынқожа Байекен ұлы Бөрібаев** *(15.11.1900)* - Қаз.КСР-інің еңбек сіңірген ғылым қайраткері.

Ауыл шаруашылық ғылым кандидаты, дербес пенсионер. 1928 жылдан КОКП мүшесі. Шыңқожа Мәскеу ауыл шаруашық  академиясын бітірді, Қазақтың мал өсіру ғылым зерттеу институтында директордың орынбасары және бөлім меңгерушісі,  ҚазКСР ауыл шаруашылық министрілігінің  бас зоотихнигі, ҚазКСР Министр Советі Председателінің орынбасары және кеңесшісі, Гурьев облысы атқару  комитетінің председателі, Қаз.КСР ауыл шаруашылық министрінің орынбасары, әртүрлі ауыл шаруашылық ғылыми мекемелерінде, 1962 жылдан ҚазКСР ауыл шаруашылық минстрлігінің  ғылым жөніндегі Бас басқармасының бас маманы болып істеді. Шыңқожа Қазақстанның  шығыс аудандарының кең жайылым  пайдаланып, етті ірі қара шаруашылығын өркендетуге және КСРО-ға шетелдерден асыл тұқымды мал әкелуде зор еңбек сіңірді. Ол көпетегн ғылыми еңбек жариялады. Шыңқожа 2 орденмен марапатталған.

## Дереккөздер

Санат:КСРО тұлғалары
Санат:Қазақстан ғалымдары
Бөрте жусан

**Бөрте жусан** () – астралылар тұқымдасының жусан тегіне жататын көп жылдық шала бұта. 

## Ботаникалық сипаттамасы
Биіктігі 20-60 см, сабағы мен жапырағы  бозғылт түкті, тамыр сабағы жақсы жетілген, маусым - қыркүйек айларында гүлдейді.

## Таралуы
Бөрте жусан Батыс Еуропада, Жерорта теңізінің батыс жағында, Кіші Азияда, Солтүстік Иранда, Кавказда, Орта Азияда, Батыс Сібірде, Қазақстанның барлық аудандарында, әсіресе шөл, шөлейт, сортаңды жерлерде, жол бойында өседі.

## Пайдалануы
Бөрте жусанның астық тұқымдас өсімдіктер араласқан пішіненін мал жақсы жейді, сүрлемге салуға да болады. Бұл өсімдіктің құрамында алколоид, глюкозид, каротин, эфир майы, протеин, белок, май т.б. заттар болады.

## Дереккөздер

Санат:Жусандар
Санат:Күрделігүлділер
Ли Ги Ён

**Ли Ги Ён** ((; лақап аты - Минчхон; 1895 жыл 29 мамыр, Чхонан - 1984 жыл 9 тамыз) — корей жазушысы, мемлекеттік және қоғам қайраткері.

## Өмірі
Корея еңбек партиясының мүшесі. Корея пролетар жазушыларының ассоциациясын ұйымдастырушылардың бірі. 

1924 жылдан бастап жазушылықпен айналысты. Ерте жазылған әңгімелерінде трагедиялық сарын басым болды. Ол «Қарапайым халық ауылы» (1925) атты повесінде бірінші болып корей шаруаларының тұрмысын суреттеді. «Туған ел» (1934) романында ағарту идеясын көтерді. Оның антифеодалдық бағытта жазылған «Тың жер» (1939), 1945 жылдан кейін Кореяда жүргізілген жер реформасын суреттеген «Жер» (1-2 бөлім; 1948-1960), жапон отаршылдарына қарсы күресті бейнелеген үш томдық «Тучман өзені» (1954-1964) романдары бар. 

1950 жылдан Бүкіл дүние жүзі Бейбітшілік Кеңесінің мүшесі. 1946 жылдан Корей-кеңес достығы қоғамының өкілі. Ол *КСРО-ның* Еңбек Қызыл Ту орденімен марапатталды.

## Дереккөздер


## Сыртқы сілтемелер
* Korean Literature 
* Большая советская энциклопедия. — М.: Советская энциклопедия. 1969—1978

Санат:1895 жылы туғандар
Санат:Корей жазушылары
Түте

## Түте
нобай|жал
Қазақтың ұлттық тағамының бір түрі түте тағамы.
Шапқыншылықты, жаугершілікті, ел қорғау үшін "ат ауыздығымен су ішкен..." ұзақ жортуылды жылдары ойлап табылған тағам түрі болса керек. Кез келген сәтті әбден мейіздей ғып сүрлейді екен де, тұз сіңіп, қатып қалған соң, алдымен балтамен жентектеп шабады екен. Сонан соң келіге салып, түте-түтесін (осы сөздің өзі тілдік қорымызда сақталмаған екен) шығарып түйеді. "Атың жалы, түйенің қомында" келе жатып, қоржынындағы түтеден алып, бірер толғаса, өзегі талмай жүре береді.  Бұл да мүлде ұмытылған тағамымыздың бір түрі.

## Тағы қараңыз
*Жаужұмыр
*Жаубүйрек
*Бесбармақ
*Құырдақ
*Жент

## Дереккөздер
Сегізбайұлы Кәдірбек
С30 Қазақы дастарған – Алматы: ”Атамұра”,  2011. - 192.

Санат:Тағамдар
Санат:Қазақ асханасы
Ливан тау массиві

**Ливан тау массиві** - Ливандағы тау жотасы. 

Жерорта теңізі жағалауымен 170 км-ге созылып жатыр. Ені 45 км. Биіктігі 3083 м (*Курнет-эс-Сауда тауы*). Шығысында *Бекаа ойысымен* жалғасады. Негізінен әк тас және құм тастан, базальтты жыныстардан құралған. Батыс беткейі ылғалды, жылдық жауын-шашын мөлшері] 1000 мм-ден астам. Шығысы біршама қуаң келеді. Емен, *алопп қарағайы, ливан самырсыны* өседі. Туристер жиі келетін карстілік үңгір - *Джидда* осында орналасқан.

## Дереккөздер



Санат:Таулар
Санат:География
Осмонқұл Бөлебалаев

**Осмонқұл Бөлебалаев** - қырғыз халық ақыны, Қырғызстан КСР-і халық артисі. Өлеңдерін қазақ тілінде де жазған. Тұңғыш жинағы "Осмонқұлдың ырлары" 1936 ж. шыққан. Осмонқұл Бөлебалаев - *"Баатыр Чолпонбай", "Ашымжан", "Гүлшайыр" т.б.  поэмалардың авторы.* Оның алғашқы туындыларында сүйіспеншілік және лиро-эпостық сарын басым. Революциядан кейінгі шығармаларында Ленин бейнесі, еңбек адамының өмірі басты орын алады. Біраз өлеңдері орыс, қазақ т.б. тілдерге аударылған. 

## Дереккөздер

Санат:КСРО тұлғалары
Сылақ көмбе

## Сылақ көмбе
С.Қимасовтың "сылақ көмбе" деп атағаны жаужұмырдың бір түрі екен. Жас бағланды немесе марқа лақты бауыздаған соң, терісін сыпырмай ішек қарнын алып, ішіне тұз, сарымсақ(пияз)салып, аздап қана су құяды да, жарылған іштің терісін қайта тігеді. Кеңірдек пен өңештің орнын да тігіп тастайды. Бас-сирағы кесілген ұшаны май батпақпен қалыңдығы жарты елідей сылдайды, жанған оттың шоғына тастайды. Үстіне от жағады. Бірер сағаттан соң, сылақ балшық кеуіп, қышқа айналған кездеұшаны аударып, астына шоқ төсеп, үстіне тағы от жағады. 2 сағаттай уақыт өткен соң, қыш қорапқа оранған ұшаныоттан шығарып, үстіне аударып-төңкеріпсуық су құйғанда қатып тұрған сылақ айырылады. Көтеріп алып, көк шөптің үстіне тастаса, балшық сылақ малдың жидіген жүнін өзімен бірге ала түседі, сыртқа демі шықпай, өз сөліне піскен даяр етті жілік-жілігімен алып жейді.

## Тағы қараңыз
*Жаужұмыр
*Жаубүйрек
*Бесбармақ
*Құырдақ
*Жент
## Дереккөздер
Сегізбайұлы Кәдірбек
С30 Қазақы дастарған – Алматы: ”Атамұра”,  2011. - 192.

Санат:Тағамдар
Санат:Қазақ асханасы
Тит Ливий

**Тит Ливий** - (б.з.б. 59 жыл, Патавиум - б.з. 17 жыл, Патавиум) - ежелгі Рим тарихшысы. 

Римде тұрып, қызмет істеген, *император Августтың* қамқорлығында болған. *«Қала негізі қаланғаннан бергі Рим тарихының»* авторы.  *«Рим тарихының»* 142 кітабынан 35 кітап (б.з.б. 293 жылғы және б.з.б. 218-168 жылдардағы оқиғалар баяндалған) сақталған. Ол Рим тарихын зерттемеген, тек баяндап шыққан. Замандастары және онан кейінгі ұрпақтар *Ливий жазбаларын* тарихи еңбек үлгісі, ал автордың өзін **«Рим Геродоты»** деп таныған.

## Дереккөздер
Либия-бербер тілдері

**Либия-бербер тілдері** - *семит-хамит тілдері отбасына* жататын тілдердің бір тобы. 

Солтүстік Африканың батыс бөлігіне таралған. Бұл топқа өлі тілдер қатарына жататын *либия, чуанг* және осы заманғы *бербер, туарег, зенач, кабиль, риф, зенет* және т.б. тілдер кіреді. Бұларға тән *дыбысты ерекшелік:* сөздің түбірі тек дауыссыз дыбыстардан құралады. Либия тілінде жазылған ескерткіштер ([құлпытас жазбалары) б.з.б. 2-1 және б.з. 1 ғасырларына тән.

## Дереккөздер



Санат:Тілдер
Малкеждар Бөкенбаев

**Малкеждар Бөкенбаев** - Совет Одағының Батыры. Ақтөбе облысының Жұрын ауданында кедей отбасында туған. 1942 ж. маусымда Қызыл Армия қатарына шақырылып, Қызыл Тулы 312-Смоленск атқыштар девизиясының құрамында ұрысқа қатысты. Лейтенант Малкеждар Бөкенбаев  басқарған десантшылар взводы Буг өзенінің бойында болған жекпе-жек айқаста ерлікпен шайқасып, жаудың 102 әскері мен офицерін қолға түсірді. Взвод командирі лейтенант М.Бөкенбаевқа Кеңес Одағының Батыры атағын берілді. 

## Дереккөздер

Санат:Кеңес Одағының батырлары
Юстус фон Либих

**Юстус фон Либих** (;1803 жыл 12 мамыр, Дармштадт - 1873 жыл 18 сәуір, Мюнхен) - неміс химигі, агрохимияның негізін салушылардың бірі.

1824 жылдан *Гисен*, 1852 жылдан *Мюнхен университеттерінде* профессор. *Петербург ғылым академиясының* корреспондент мүшесі (1830). 1860 жылдан *Бавария ғылым академиясының* президенті. Гисен]де 1825 жылы күркіреуік қышқыл күміс құрамы жөнінде циан қышқылы күміске ұқсас екендігін тапты. Ол альдегидтерді, органикалық қышқылдарды зерттеп, алғаш хлороформды ашты (1831) және сірке альдегидін (1835) алды; сондай-ақ сүт, гиппур] т.б. карбон қышқылдарын ашты. Органикалық қосылыстардағы көміртек пен сутекті анықтау әдісін (1931-1833) жетілдірді. 1839 жылы физиологиялық процестердің химиясын зерттеп, ашу және шірудің химиялық теориясын ұсынды.

## Дереккөздер
Григорий Нерсесович Бояджиев

**Григорий Нерсесович Бояджиев** - совет театр зерттеушісі және театр сыншысы. Өнер тану ғылымдар докторы, профессор. Ростов университетінің әдебиет бөлімін бітірген. 1929 жылдан театр сынымен шұғылданады. Профессор *А.К.Дживелеговтың* шәкірті. Онымен бірлесіп жазған *"Батыс европалық театрдың шығу тегінен [[1789]] жылға дейінгі тарихы"* атты еңбегі испан, португал және болгар тілдеріне аударылды. Григорий - совет театры мен шетел тетарының шежіресі жайлы ғылыми зерттеудің авторы. Шетел театр достығы қоғамының вице-президенті. 1932 жылдан Мәскеудің Мемлкеттік театр өнері институтында педагог.

## Дереккөздер

Санат:КСРО тұлғалары
Лиакат Әли хан

**Лиакат Әли хан** (1895 жыл 1 қазан, Карнал - 1951 жыл 16 қазан, Равалпинди) - Пәкістанның *мемлекет және саяи қайраткері*. Мамандығы - юрист. 
## Өмірі
1923 жылы *Мұсылман лигасы партиясына* кірді. 1936-1937 жылдары партияның бас хатшысы, 1950 жылдан президенті. *Пәкістан республикасын* құру жолындағы қозғалыс басшыларының бірі. Лиакат Әли хан - Пәкістанның тұңғыш премьер-министрі (1947 жылдан бастап). Үкімет билігіне талас жолындағы күрес үстінде қаза тапты.

## Дереккөздер



Санат:Саясаткерлер
Рубероид

**Рубероид** - жабындық әрі изоляциялық рулон материал. Ол оңай жанатын мұнай битумы сіңдірілген  әрі бір не екі жақ бетіне баяу балқитын мұнай битумы жағылған жабындық катоннан дайындалады. Ұзақ уақытқа пайдалануға төзімділігін арттыру үшін Рубероидтың битум жағылған бетіне тальк, ұсақталған слюда не ірі түйіршікті минералдар себіледі. Рубероид тұрғын және қоғамдық үйлердің төбесін жабу үшін қолданылады.

## Дереккөздер
Эшли Тисдейл

**Эшли Мишель Тисдейл** (; 2 шілде 1985, Уэст Дил, Нью-Джерси, АҚШ) — американдық актриса, әнші және продюсер. 2006 жылдың 12 ақпанында, Эшли «What I’ve Been Looking For» және «Bop to the Top» өлеңдерімен  «Billboard Hot 100» тізімінде бірінші рет осы 2 өлеңмен дебютке шықты. Бұл өлеңдер бәріне танымал «Классный мюзикл» фильмында болды.

2007 жылы ақпанында «Headstrong» үнтаспасын шығарды. «Guilty Pleasure» деген екінші үнтаспасын 2009 жылы шығарды. «Disney Channel» каналында Тисдейл «Финес және Ферб» мульт-сериалында Кендисс Флинның дауысын сомдады. 

## Балалық шағы
1985 жылы 2 шілдесінде Нью-Джерси штатындағы Уэст Дил қаласында дүниеге келді. Ата-анасы: Лиза және Майк Тисдейл. Монмут штатындағы Оушен Тауншип қаласында өскен. Эшлидің өзінен үлкен әпкесі бар. Оның аты — Дженнифер Тисдейл, ол да актриса. 

## Музыкалық кейпі
Эшлидің музыкасында көбінесе поп жанрындағы өлеңдер. Махаббат туралы өлеңдер Эшлидің басты тақырыбы. Өз өлеңдерінде электронды аспаптарды қолданады. Мысалы, электрикалық гитара және барабан. Тисдейл өзініің студиялық үнтаспаларына өлеңдер жазды. Сүйіп тыңдайтын әншілері: Келли Кларксон, The Used, Boys Like Girls, Майкл Джексон, My Chemical Romance, Леди Гага және Ферги. Ал, «AOL» каналының сұхбатында «Мен Pink-тің шығармашылығы мен өмірінің жанкүйері болғанмын. Кэти Перридің поп-рокқа деген сүйіспеншілігін ұнатамын және Пэт Бенатардың музыка сүйіп тыңдаймын. Бұл әйелдерді мен мақтан тұтып, олардан сабақ аламын.» деп айтқан.

## Жеке өмірі

### Кездескен жігіттері:
* Джаред Мурилло(2007-2009)
* Скотт Спирр(2009-2011)
* Кристофер Френч(2012-қазіргі кезге дейін)

Санат:АҚШ әншілері
Санат:АҚШ актрисалары
Рубежка (Жайық тармағы)

**Рубежка** – Жайық алабындағы өзен. 

## Географиялық орны
Батыс Қазақстан облысы Бәйтерек ауданы жерімен ағады.

## Гидрологиясы
Ұзындығы 80 км, су жиналатын алқабы 720 км2. Жалпы Сырт қыратының оңтүстігіндегі қыраттан басталып, Рубёжинское ауылы тұсында Жайық өзеніне құяды. Арнасы жарлы. Жер асты, жауын-шашын суымен қоректенеді. Суы шаруашылық қажетіне пайдаланылады.

## Дереккөздер

Санат:Бәйтерек ауданы өзендері
Санат:Жайық су алабы өңірі өзендері
Лиана

**Лиана** (французша *lier* - байлау) - өздігінен тік көтеріле алмайтын, бірақ маңындағы ағаш, бұта, құрылыстарға ілініп, шырмалып немесе өрмелеп тез өсетін ағаш, бұта, шөптесін өсімдіктер. 

Лианаға көбіне гүлді өсімдіктер, папоротниктің кейбір түрлері, жалаңаш тұқымдылар жатады. Лиананың ілініп өсетіндерін *өрмелегіш өсімдіктер*, оралып өсетіндерін *шырмалғыш өсімдіктер* деп атайды.  Лианалар күн аз түсетін *тропик, субтропик ормандарда* 2000 түрі, Закавказье, Уссурий өлкесінде таралған. Лиананың арам шөп *(егінжай шырмауығы, шырмауық таран)*, қолдан өсірілетін *([[жүзім]], [[құлмақ]], [[бұршақ]], т.б.)* және әсемдік үшін өсірілетін түрлері бар. Құлмақтан ашытқы *([[нан]], [[сыра]])* жасалады, жемісі *([[жүзім]], [[бұршақ]], т.б.)* тамаққа пайдаланылады.

## Дереккөздер



Санат:Ботаника
Оттар Ли

**Оттар Ли** (1896 жыл - 1943 жыл 28 ақпан) - Норвег жұмысшы қозғалысының қайраткері. 
## Өмірі
1912 жылдан *Норвегия жұмысшы партиясының* (НЖП), 1921-1923 жылдары *НЖП ОК-нің* мүшесі. 1923 жылдан *Норвегия коммунистік партиясы (НКП) ОК-не* мүше. 1927 жылы *НКП саяси бюросына* кіргізілді. 1929 жылдан *НКП-нің* хатшысы. Екінші дүниежүзілік соғыс жылдарында Норвегияда *Қарсыласу қозғалысын* ұйымдастырушылардың бірі. 1942 жылы қазанда *неміс-фашист басқыншыларының* қолына түсіп, айуандықпен өлтіріледі.

## Дереккөздер


## Сыртқы сілтемелер
* Ли Оттар

Санат:1896 жылы туғандар
Санат:Норвегияда туғандар
Санат:28 ақпанда қайтыс болғандар
Санат:1943 жылы қайтыс болғандар
Санат:Норвегия қоғам қайраткерлері
Қарабау (Атырау облысы)

**Қарабау** — Атырау облысы Қызылқоға ауданындағы ауыл, Қызылқоға ауылдық округі орталығы. 1952-1959 жылдары Қызылқоға ауданының орталығы болған.

## Географиялық орны
Аудан орталығы – Миялы ауылынан оңтүстік-батысқа қарай 79 км-дей жерде.

## Халқы
солға|300px|
1989 жылы елді мекенде 2205 адам тұрған. 1999 жылы тұрғындар саны 1523 адам (762 ер адам және 761 әйел адам) болса, 2009 жылы 1420  адамды (736 ер адам және 684 әйел адам) құрады.

## Әлеуметтік және мәдени нысандары
* Қарабау орта мектебі
* «Қарлығаш» бөбекжай-балабақшасы
* «Еспай» мәдениет үйі

## Елді мекендегі көшелер
* Аяпберген Науанұлы көшесі
* Әлжан Игілікұлы көшесі
* Берқайыр Аманшин көшесі
* Ғани Мұратбаев көшесі
* Дина Нұрпейісова көшесі
* Еспай көшесі
* Инамат Уайсов көшесі
* Исатай Тайманұлы көшесі
* Қойшыбай Есенбаев көшесі
* Махамбет Өтемісұлы көшесі
* Мәншүк Мәметова көшесі
* Мұрат Мөңкеұлы көшесі
* Нығмет Көмеков көшесі
* Сабыр Омаров көшесі
* Табылды Таубаев көшесі
* Шамиль Өтегенов көшесі

## Дереккөздер

 

Санат:Қызылқоға ауданы елді мекендері
Қаракөл (Қызылқоға ауданы)

**Қаракөл** — Атырау облысы Қызылқоға ауданындағы ауыл, Жамбыл ауылдық округі орталығы.

## Географиялық орны
thumb|солға|200px|Қаракөл ауылы  Аудан орталығы – Миялы ауылынан оңтүстік-батысқа қарай 67 км жерде, Ойыл өзенінің аңғарында орналасқан.

## Тарихы
Іргетасы 1930 жылдары қаланған. Шамамен 250 үйдей бар.

## Халқы
1999 жылы тұрғындар саны 1670 адам (876 ер адам және 794 әйел адам) болса, 2009 жылы 1636 адамды (842 ер адам және 794 әйел адам) құрады.

2021 жылғы санақ қорытындысы бойынша 1454 адамды (773 ер адам және 681 әйел адам) құрады.

## Мәдени-әлеуметтік мекемелер
Қаракөл орта мектебі, Жамбыл отбасылық емханасы, “Жауқазын” балабақшасы,  Қаракөл мәдениет үйі жұмыс істейді.

## Діни мекемелері
* **«Бөкен би» мешіті** — 2019 жылғы желтоқсан айының соңында пайдалануға берілді.  Құлшылық үйінде бір мезетте 300 адамға дейін намаз оқи алады.

## Елді мекендегі көшелер
* Абай Құнанбаев көшесі
* Есен Бисенбаев көшесі
* Жамбыл Жабаев көшесі
* Көлбай Сисенбаев көшесі
* Қаныш Сәтбаев көшесі
* Мырзабай Айшуақов көшесі
* Тұрар Рысқұлов көшесі

## Дереккөздер

 

Санат:Қызылқоға ауданы елді мекендері
Қызылорда облысының құрметті азаматтарының тізімі

**«Қызылорда облысының құрметті азаматы»** атағы Қазақстан Республикасының Президенті Н.Ә.Назарбаевқа  1998 жылғы  23 қазанда  облыстық мәслихаттың ХVІІ сессиясының шешімімен берілді . Қызылорда облыстық мәслихаты 2012 жылғы 6 желтоқсандағы N63 шешiмiмен облыстық құрметті азаматы атағын беру қағидаларын бекіткен болатын .

##### "Облыстың құрметтi азаматы" атағын беру қағидалары
# "Облыстың (қаланың, ауданның) құрметтi азаматы" атағы (бұдан әрі - атақ) Қызылорда облысының (Қызылорда қаласының, ауданның) әлеуметтік-экономикалық, ғылыми-мәдени, қоғамдық өмірдің басқа да салаларының дамуына, қайырымдылық жасау қызметiнде, азаматтарды қазақстандық патриотизм рухында тәрбиелеуде, бейбiтшiлiк пен достықты, ұлтаралық келiсiм мен татулықты нығайтуда қомақты үлес қосқан азаматтарға беріледі.
# Атақ облыс (қала, аудан) әкiмінің ұсынысы бойынша облыстық (қалалық, аудандық) мәслихаттың шешiмімен берiледi.
# Атақ облыс (қала, аудан) аумағында тұрмайтын азаматтарға да берiлуi мүмкiн.
# Атаққа ие болған тұлғаға куәлiк, төсбелгi берiледi және оның есiмi облыстық (қалалық, аудандық) тарихи-өлкетану мұражайында сақталатын Облыстың (қаланың, ауданның) құрметтi азаматтары кiтабына енгiзiледi.
# Куәлiктi, төсбелгiнi және Облыстың, қаланың, ауданның құрметтi азаматтары кiтабын әзірлеу және жасап шығару тиісінше облыс, қала, аудан әкiмдерінің аппараттарына жүктеледi.
# Атақ беру туралы қолдаухатты облыс (қала, аудан) әкімінің атына жеке тұлға және заңды тұлғалар енгізеді. Түскен қолдаухаттар облыс (қала, аудан) әкiмінің жанындағы марапаттау комиссиясымен қаралады.
# Ұсынымға нақты сiңiрген еңбектері және наградалары туралы мәлiметтер қамтылған мінездеме, сондай-ақ, 3х4 сантиметр және 6х9 сантиметр көлеміндегi екi сурет қоса жалғанады.
# Атақ беру туралы қолдаухат қолдау таппаған жағдайда аталған қолдаухатты ұсынған тұлғаға заңнамада көзделген мерзімде оның себебі туралы түсіндірме беріледі.
# Облыс (қала, аудан) әкiмі облыс (қала, аудан) әкiмінің жанындағы марапаттау комиссиясының ұсынысын ескере отырып, кандидатураны облыстық (қалалық, аудандық) мәслихаттың қарауына ұсынады.
# Куәлiк пен төсбелгi облыс (қала, аудан) әкiмімен және (немесе) облыстық (қалалық, аудандық) мәслихаттың хатшысымен салтанатты жағдайда тапсырылады.

##### Құрметті азаматтар тізімі

##### Дереккөздер


Санат:Қызылорда облысы тұлғалары
Тимофей Осиповский

thumb|right|200px|Тимофей Осиповский
**Тимофей Федорович Осиповский** (2 ақпан 1766 жыл — 24 маусым 1832 жыл) — орыс математигі, философ-рационалисті. Михаил Васильевич Остроградскийдің ұстазы.

Канттың геометрия ақиқаттарының априорлық тегі туралы пайымдауын сынады. Тұтас алғанда Осиповский көзқарастары метафизикалық механикалық материализм шеңберінен шықпады. Ол Рене Декарттың идеяларының ықпалын басынан кешірді, мұның өзі математиканың методол. ролін әсірелеуден, талғампаздық әдісінің танымдық маңызын асыра бағалаудан көрінді. Осиповский мистикаға қарсы күресті, ағарту мен ғылымның ролін жоғары бағалады, ал дінге көзқарасында ол деизм позициясында қала берді. 

## Негізгі шығармашылықтары:
* "Кеңістік пен уақыт туралы" (1807);
* "Канттың динамикалық жүйесі туралы пайымдаулар" (1813).

## Дереккөздер

Санат:1766 жылы туғандар
Санат:1832 жылы қайтыс болғандар
Санат:Ресей математиктері
Санат:Ресей философтары
Панлогизм

**Панлогизм** ( - «бәрі» және  - «ілім», «сөз», «ой») — болмыс пен ойлаудың барабарлығы туралы объективтік-идеалистік доктрина. Бұл доктрина бойынша табиғат пен қоғам дамуы дүниежүзілік зерденің, абсолюттік идеяның логикалық қызметінің жүзеге асуы болып табылады. 

Логика заңдарын қандай да болсын дамудың бірден-бір қозғаушы күші деп тани отырып, Панлогизм болмыс пен сана өзара қатынасының оңіп теріс айналдырады. Сонымен бірге бұл көзқараста барлық  тірлік иесін рациональдық, логикалық тануға болатыны туралы дұрыс ой ұшқыны байқалады. Панлогизм Гегельдің философиясында мейлінше толық дамытылған.

## Дереккөздер

Санат:Онтология
Санат:Метафизика
Панпсихизм

**Панпсихизм** ( - «барлығы» және  - «жан») — барлық табиғатқа жандылық, психика тән делінетін идеалистік көзқарас, анимизмнің философиялық тұрғыдан айтылуы. 

Панпсихизмге Бруно, 19 ғасырда Лейбниц, Фехнер жақын болды. Бұл көзқарасты көптеген философ-идеалистер (персоналистер, Уайтхед, сыншыл реалист Ч. Отронг, аналитикалық психологияның негізін салушы К. Г. Юнг және б.) ашық жақтады.

## Тағы қараңыз
* Жан
* Брахма

## Дереккөздер
Географиялық оқшаулану

**Географиялық оқшаулану** дегеніміз - бұл бір түр популяциясын бөлетін немесе арақашықтықтың көптік айқын кедергілері. Дарақтары үшін үлкен арақашықтық проблема болып саналмайтын түрлердің бар екенін ескеру керек. Мысалы, үйрек, ақтүлкі және майшабақтардың дербес белсенділік радиусы жүздеген шақырымдар құрайды, қасқырлардікі - ондаған шақырым, ал орқояндікі - 1,5 шақырым ғана. Атап айтқанда дара белсенділік радиусы да географиялық оқшаулану дәрежесін анықтайды. Ол географиялық түр түзу үрдісінде басты рөл атқарады. 

## Дереккөздер

Санат:Эволюция
Экологиялық оқшаулану

[thumb|left|alt=A.| ''[Суда тіршілік етуші жануарлардың бірі Атлантик-Ляхс балығы*.]] 
*'Экологиялық оқшаулану''' дегеніміз - бұл бір түр популяциясын белгілі аумаққа бөлетін мекен ету жағдайларының кешені. Бір өзендері судың әр түрлі қабаттарындағы температура, жарықтың және мекен етушіліктің әртүрлілігі бұған мысал бола алады. Үстіңгі беткі қабат едәуір жарығырақ, жылы және қоныстанушылары көп болып келеді. Сөйтіп, бір көлде тіршілік ететін түрлер жағдайлардың айырмашылығына байланысты топтарға бөлінген болып шығады. Экологиялық түр түзу үдерісінде атап айтқанда экологиялық оқшаулану басты рөл атқарады. 

## Дереккөздер

Санат:Эволюция
Дивергент (роман)

**Дивергент** () — америкалық жазушы Вероника Роттың трилогиясының алғашқы кітабы. Роман 2011 жылы жарық көрді. 
Шығарма жасөспірімдік антиутопиялық пост-апокалиптика жанрында жазылған. Кітап негізінде 2014 жылы аттас фильм түсірілді.

Санат:Америкалық романдар
Бұқаралық қоғам теориясы

**«Бұқаралық қоғам» теориясы** – бұқараның рөлі жайлы әлеуметтік-философиялық, тарихи, саяси және саяси-психологиялық тұжырымдарды қарастыратын жалпы бағыт.  

«Бұқаралық қоғам» теориясының авторлары «бұқара» ұғымын психологиядан алды. Онда ол белгілі бір жағдайларға қатысты жиналған адамдар мен олардың ырықсыз мінез-құлқын бақылаудан пайда болған еді. 
Барлық дерлік «Бұқаралық қоғам» теориясында адамдар «әлеуметтік машинаның» бөлігі болып, айырмашылықтары тегістеліп, кететін әлеуметтік құрылымды «бұқаралық» деп есептеді. «Бұқаралық қоғам» теорияның қайнар көздері – сословиелік артықшылықтарын жоғалтып, патриархалды өмір салтын жоқтаушы аристократияның тарапынан капитализмді сынға алуынан туды *(Э.Берк, Ж. де Местр, ХІХ ғасырдағы Германия мен Францияның консервативті романтикасы)*. Бұқаралық қоғам бұдан кейін де индустрализация мен урбанизацияның болмай қоймас салдары ретінде қарастырылды. 

«Бұқаралық қоғам» теориясының негізін қалаушы Ф.Ницшенің пікірінше, бұдан былай барлық қатардағының алдында бас иетін «бұқара» қоғамда басты рөлді атқарады. Ол жайлы Г.Лебон мен Г.Тард та жазды. «Бұқаралық қоғам» теориясының алғашқы біртұтас нұсқасы Х.Ортега-и-Гассеттің еңбектерінде қарастырылған «аристократиялық» немесе консервативті нұсқа болды. «Жақсылықты білмейтін бұқара» жақсы-жайсаңның соңынан ергеннің орнына, билеуге еш қабілеті болмаса да игі жақсы, бекзаттарды өзіндік дәстүрлі салаларынан – саясат пен мәдениеттен ысырып, «билікке ұмтылады». ХХ ғасырдағы апаттардың негізгі себептері осында жатыр. 
1940-60 жылдары  «Бұқаралық қоғам» теориясы ның екі негізгі нұсқасы пайда болды: либералды-сыншы (К.Маннгейм, Д.Рисмен, Э.Фромм) және солшылрадикалды (Р.Миллс). Олардың сындарының өткірлігі бюрократизация мен билікті орталықтандыруға, қоғамдағы мемлекеттік-монополиялық ұйымдардың тарапынан жеке тұлғаны бақылауды күшейтуге, адамдарды бөлшектеуге қарсы бағытталды. 
1970-жылдары Д.Белл мен Э.Шиллз «Бұқаралық қоғам» теориясын «шектен тыс сыншыл» деп атап, оны қайта құруға ресми идеология арнасына бұруға күш салды.

## Дереккөздер
Карнуттар

**Карнуттар** () — Орталық Галлияны мекендеген кельт тайпасы.  Луара жағалауын,  Шер (өзен) мен Эра өзендері аралығын мекендеген. 

Басты қалалары Аутрикум () болған, ол V ғасырда Карнутум ( деп аталса, қазір Шартр). Басқа маңызды қалаларынан Кенабум (Ценабум, , немесе , Орлеан) белгілі. 

Карнуттарда басқа галль тайпаларына қарағанда друидтер жиналып, құрбандықтар шалатын киелі ормандар ұзақ сақталған. Б.з.д. 57 жылы Цезарь өзінің легиондарын карнуттардың жеріне қыстатып, оларға бір кельт патшасының ұрпағы  Тасгецийді патша етіп сайлайды.  Өзінің ер рухтарымен, еркіндікке ұмтылыстарымен ерекшеленетін карнуттар оны үш жылдан соң тағынан тайдырып, өлтіріп тастайды. 

Цезарь екі жыл бойы өздерінің тәуелсіздіктері үшін күрескен карнуттардың көтерілістерін басып тастайды. 12 мың карнут Верцингеторикстің көтерілісіне қатысып, ,Алезия  алынған соң қаруларын тастамағандары үшін бір бөлігі талқандалып, бір бөлігі бағындырылады. Август  кезінде карнуттар облысына өзін-өзі басқару құқығы («») беріледі.  275 жылы император Аврелиан  Ценабум қаласын жаңадан қайта салып және үлкейтіп, Аврелианум () атын береді.

Санат:Кельт тайпалары
Санат:Галлия тайпалары
Битуригтер

**Битуригтер** (*Bituriges*) —  Аквитанияны мекендеген кельт тайпасы. Басты қалалары Аварик (*Avaricum*) болған, қазіргі Бурж (*Bourges*). Битуригтер өзінше өмір сүретін екі тайпаға бөлінген — **Битуригтер-кубтар** (*Bituriges Cubi*) және **Битуригтер-вибиски** (*Bituruges Vibisci*).

Битуригтер-куб деп Луараның орта ағысын, өздерінің басты қалалары Аварик маңайын мекендеген битуригтерді атаған. Аварикті Цезарь б.з.д. 52 жылы жаулап алды.
Битуригтер-вибис Гароннаның төменгі ағысы мен  Жиронданы мекендеген битуригтерді айтады. Битуригтер-вибисктердің орталығы портты қала Бурдигала болды, қазіргі Бордо.

Битуригтер Цезарьдың Аварикті басып алуы кезінде орасан зор зардаптар шекті.  Империя кезінде бұл батыл тайпаның рекруттарынан екі когорта (әскер, отряд) құрылды.

Санат:Кельт тайпалары
Санат:Галлия тайпалары
Дилан О'Брайен

**Дилан О’Брайен** (; туылды: 26 тамыз 1991, Нью-Йорк, Нью-Йорк, АҚШ) — америкалық актер және музыкант. «Бөлтірік» телесериалында Стайлз Стилински және Лабиринтте жүгіруші фильміндегі Томас рөлімен танымал.

## Өмірбаяны
О’Брайен 26 тамызда Нью-Йоркте туылған. Бала кезі Спринфилгте өтті,Нью-Джерси штаты. Дилан 12-ге толғанда оның отбасысы Хермос-Бич,Калифорния штатына көшті. О’Брайенның әкесі видеооператор болып жұмыс істеді,ал анасы актриса болды. О’Брайенде ирландық,ағылшын,итальяндық және испандық тамырлары бар.2009-шы жылда Mira Costa High Schoo жоғары мектебін бітірді.

## Танымал болуы
2006 жылда Дилан өзі режиссер болып, түсірген YouTube видеоларынан арқылы өте әйгілі болып кетті. О’Брайен колледж бен киномектепті бірге бітіруге жоспарлаған,бірақ сол уақытта оны «Бөлтірік» сериалында бір рөлге таңдады. 4-ші естуден кейін  О’Брайенді басты Скотт рөліне бекітті,бірақ сценарийді оқығаннан кейін ол Скоттың жақын досы Стайлздың мінезі жақын екенін түсінді.

## Фильмдер тізімі
О'Брайн Comic Con-да, 2014 жыл|thumb|right|200px
### Фильм

### Телевидение
Белловакилер

**Белловакилер** (*Bellovaci*) — Сомма, Сена және Уаза өзендері аралығын мекендеген белг тайпалары. Оларды басты қалалары Братуспантиум (*Bratuspantium*) мен Цезаромагус (қазіргі Бове) болды.

Белловактар римдіктреге  б.з.д. 52 жылы, тіпті  Цезардің Галлияданшегінуі кезінде де қатты қарсылық көрсетеді.  Оларды тек б.з.д. 46 жылы Брут қана бағындыра алды. 

Белловакилер қаһарман тайпа болып саналды. Верцингеториг жалпы галльдық құрылтай ұйымдастырып, әр тайпаға белгілі бір мөлшерде әскер шығаратыны туралы хабарлағанда, белловакилер ешкімге бағынбайтынын, римдіктермен өздері-ақ шайқасатындары туралы  айтқан. Шынындада олар көтеріліске қатыспаған тайпалардың ең қауіптісі болып саналған.

Санат:Кельт тайпалары
Думнонилер

**Думнонилер** (*Dumnonii* немесе *Dumnones*) — Британияның қиыр оңтүстік-батысын мекендеген ежелгі британ кельт тайпасы. Олар шығысында  Дуротригтермен (*Durotriges*) шектескен. Басты қаласы— *Isca Dumnoniorum* (Эксетер).

## Думнонилер елді-мекендері

Думнонилер кезеңіне жататын елді-мекендер:

* Укселис (*Uxelis*, Лонсестон) — Равенна космографиясында (*Ravenna Cosmography*)*Uxella*. Атау Акс өзеніндегі Сомерсетпен байланысты. Ешқандай римдік елді-мекен табылмады.
* Тамарис (*Tamaris*, Плимут)

Жол тұрғыларында табылған атаулар:

* Неметостатио (*Nemetostatio*, *North Tawton*) -
* Волиба (*Voliba*) — орналасқан жері белгісіз
* Дурокорнавий (*Durocornavium*) —

Басқа римдік-британдық елді-мекендер:

* *Topsham* (Девон)
* *Ictis* (*St. Michael’s Mount*)
* *Nanstallon* (Корнуолл)
* *Mount Batten* (Девон)
* Плимут (*Plymouth*, Девон)

Санат:Кельт тайпалары
Гранд Будапешт қонақ үйі

**«Гранд Будапешт» қонақ үйі** () — 2014 жылы Уэс Андерсон түсірген кинофильмы, басты рөлдерде Рэйф Файнс және Тони Револори ойнаған. Фильмнің премьерасы 2014 ж. 6 ақпанда Берлин кинофестивалінде болған. Осы кинофестивальда фильм Күміс аю атты жюри марапатына еге болған. Бұдан басқа да көптеген сыйлықтармен марапатталып, кино әлемінде 2014 жылдың ең жақсы фильмдердің бірі атағына еге болған.

## Сюжеті
Фильмнің оқиға желісі Зубровка атты ойдан қиыстырылған батыс еуропалық елде болады. Бір жас әйел жазушының («*Автор*») моласына барғанынан басталады. Әрі қарай сол Автор өзінің жастық шағы туралы оқиғаны еске түсіре бастайды.

Оқиға барысында автор «Гранд Будапешт» отелінде тоқтаған кезде, сол отельдің жұмбақ егесімен танысады.

Отельегесі авторға екі дүниежүзілік соғыстары арасындағы болған оқиға туралы айтып береді. Отельдің Мадам Д.*Көлбеу мәтін* атты тұрғыны *Мсье Густав* атты консьержға «Алмасы бар бала» атты өте құнды суретті мұраға қалдырады.

Мадам Д. қайтыс болғаннан кейін оның *Дмитрий* баласы Мсье Густавты анасының өлімінде кінәләйді. Тұтқынға алынған Мсье Густав бірге жұмыс істеген *Мустафа Зеро* атты отельдің қызметкерінен және оның сүйіктісі Агатадан көмек сұрайды.

Агата мен Мустафа Густавқа түрмеден қашып шығуға көмектеседі, бірақ Дмитрий Мсье Густавтың ізімен жалдамалы кісі өлтірушісін жібереді.

## Рөлдерде ойнаған

* Рэйф Файнс — *мсье Густав*
* Тони Револори — *жас Зеро Мустафа*
* Сирша Ронан — *Агата*
* Эдриен Броуди — *Дмитрий Дегофф-унд-Таксис*
* Уиллем Дефо — *Джоплинг, жалдамалы кісі өлтірушісі*
* Эдвард Нортон — *инспектор Хенкельс*
* Джефф Голдблюм — *Ковач*
* Матьё Амальрик — *Серж Икс*
* Ф. Мюррэй Абрахам — *кәрі Зеро Мустафа*
* Джуд Лоу — *жас Автор*
* Леа Сейду — *Клотильда*
* Тильда Суинтон — *Мадам Селин-Вильнёв Дегофф-унд-Таксис (Мадам Д.)*
* Харви Кейтель — *Людвиг*
* Джейсон Шварцман — *мсье Жан*
* Оуэн Уилсон — *мсье Чак*
* Билл Мюррей — *мсье Иван*
* Том Уилкинсон — *кәрі Автор*
* Боб Балабан — *мсье Мартин*
* Фишер Стивенс — *мсье Робин*
* Уоллес Володарски — *мсье Жорж*
* Варис Ахлувалиа — *мсье Дино*
* Карл Марковиц — *Вульф*

## Марапаттары

## Дереккөздер

Санат:АҚШ фильмдері
Санат:Германия фильмдері
Санат:Алтын глобус сыйлығының иегерлері
Марк Леви

**Марк Леви**(;  1961 жылы 16 қазан) — французст-жазушы, |2005 жылы шыққан Just Like Heaven фильмінің мотиві ретінде болған «Егер де бұл шыдық болса» () романының авторы.

## Өмірбаяны
Марк Леви 1961 жылы эверейлердің отбасысында Булон қаласында дүниеге келді. Екінші дүниежүзілік соғыста жазушының әкесі, Реймон Леви (, 1923 жылы туылды), Франциядағы Марсель Лангер() жүргізілген Қарсыласу қозғалысының мүшесі болған. Осыған орай әкесі мен ағасы Клод Левидің (, 1925 жылы туылды) естеліктері бойынша Марк Леви «Бостандықтың балалары» роман жазды.

1979 жылы Марк Қызыл Крест ұйымына еніп, үш жылдан кейін Париждің төтенше жағдайдағы Бастыс бөлімінің аймақтық директоры атанды. 1982 жылы Леви Париждық Дофина университетіне түсіп, бір жылдан кейін студент болса да өзінің алғаш «Logitec France» атты компаниясын ашты.

1984 жылы Марк АҚШ-қа кетіп, сол жерде компьютерлі графиканы сипаттайтын алғашқы екі компанияларын (біреуі Калифорнияда, ал екіншісі Колорадода) шығарады. 1988 жылдан 1990 жылға дейін Марк София Антиполис университетінде компьютерлік кескінің студиясын шығарып, оны ары қарай дамытады.

1991 жылы Францияға қайта оралып, еліндегі қазірге дейін танымал, Дизайн мен Құрылыспен айналысатын (c) архитекторлық бюроның негізін салды.

1998 жылы Марк Леви өзінің алғаш «Егер де бұл шындық болса» атты кітабын шығарады. Келесі жылы кітап жарыққа шығады (Robert Laffont баспасы). Кітабы экранизацияға шығып, сатылымға түскеннен кейін Марк Леви бизнесті тастап, жазушы мамандығымен ары қарай айналысыды.

## Кітаптары

## Экранизация
*2005 жылы  Et si c'était vrai… (ағыл. If Only It Were True)  романының мотиві ретінде кинокомпания DreamWorks «Just Like Heaven» фильмін шығарады. 
*2007 жылы Où es-tu? (ағыл.  Will You Be There?) романының мотиві бойынша телевизиондық сериал түсірілді( 4 сериядан тұрады, әр бірі 52 минуттан). 
## Сыртқы сілтемелер
* Жазушының ресми сайты 
* Internet Movie Database сайтында

Санат:16 қазанда туғандар
Санат:Францияда туғандар
Санат:Франция жазушылары
Санат:Еврейлер
Қазақстан Республикасы Индустрия және инфрақұрылымдық даму министрлігі

**Қазақстан Республикасы Индустрия және инфрақұрылымдық даму министрлігі** — Қазақстан Республикасының Үкіметі құрамына енетін орталық атқарушы органы. Қазақстан Республикасындағы индустрия және елді индустриялық-инновациялық, машиналар мен жабдықтардың қауіпсіздігі және химия өнімінің қауіпсіздігі; арнайы экономикалық аймақтарды құру, олардың жұмыс істеуі және оларды тарату, сондай-ақ оның құзыретіне жатқызылған қызмет саласында мемлекеттік органдарды салааралық үйлестіруді жүзеге асыру, көлік және коммуникация саласындағы мемлекеттік саясатты қалыптастыру, сондай-ақ экономика мен қоғамның көліктік және коммуникациялық қызметтерге қажеттіліктерін қанағаттандыру үшін тиімді және технологиялық жағынан жаңартылған көлік-коммуникация кешенін құру болып табылады.

Инвестициялар және даму министрі — Әсет Исекешев.

## Құрылымы
* Инвестициялар комитеті
* Аэроғарыш комитеті
* Азаматтық авиация комитеті
* Көлік комитеті
* Автомобиль жолдары комитеті
* Байланыс, ақпараттандыру және ақпарат комитеті
* Техникалық реттеу және метрология комитеті
* Индустриалды даму және өнеркәсіптік қауіпсіздік комитеті
* Геология және жер қойнауын пайдалану комитеті

## Сыртқы сілтемелер
* Министрліктің ресми сайты 

Индустрия
Анна Александровна Хилькевич

**Анна Александровна Хилькевич** (15.10.1986, Санкт-Петербург) - ресейлік актриса.

## Биография
Анна Хилькевия қазанның 15-де 1986 жылда Татьяна Андреевна мен Александр Васильевич Хилькевичтің отбасында туды. Щепкин театр училище уақытындағы № 232 театр мектепті, Г. В. Плеханов атындағы Ресейлік экономикалық университетті және де Щукин атындағы жоғары театр училищені бітірді. Кинода 17 жасынан түсуге бастады.

### Жеке өмірі
Мамырдың  жылында Барвиха телесериалдың әкімшісіне Антон Покрепіне үйленді. Қарашаның жылында ерлі-зайыптылар жұбы ажырасты.

## Фильмография

* 2003 - Замыслил я побег - Даша
* 2003 - Огнеборцы - Катя
* 2004 - Адвокат (телесериал) - Настя Кравченко
* 2004 - Полёт аиста над капустным полем - Варя
* 2004 - Сосед (фильм) - қарындас
* 2005 - Молоды и счастливы
* 2005 - Примадонна (телесериал) - Марина
* 2006 - Человек безвозвратный - Олеся
* 2007 - Подруга банкира - Марина
* 2007 - УГРО. Простые парни - Арина
* 2008 - Казаки-разбойники (фильм, 2008) - Ксения
* 2008 - Не пытайтесь понять женщину - Юлия
* 2008 - Рыжая (фильм, 2008) - Саша Тарасова
* 2009 - Барвиха (телесериал)- Вика Полякова
* 2009 - Телохранитель 2 - Светлана
* 2010 - Основная версия - Светлана
* 2011 - Ёлки 2 - Маня әжейдің немересі
* 2011 - Золотые - Вика Полякова
* 2011/2014 - Универ. Новая общага - Маша Белова
* 2012 - Санта Лючия (телесериал) - Даша Ликина
* 2013 - Ёлки 3 - Маня әжейдің немересі
* 2013 - Мама-детектив - Аня Сергеева
* 2013 - Остров везения - Юлия
* 2013 - Снегурочка (фильм, 2013) - Светлана
* 2013 - Человеческий фактор (фильм, 2013) - Наташа
* 2013 - Что творят мужчины! - Татьяна
* 2014 - Ёлки 1914 - Катя
* 2014 - Помню — не помню! - Лизаның құрбысы

## Сілтемелер
* http://khilkevich.ru/ 
* http://7days.ru/article/privatelife/anna-khilkevich-o-razvode-my-zadumalis-cherez-polgoda-posle-svadby

Санат:15 қазанда туғандар
Санат:1986 жылы туғандар
Санат:Санкт-Петербургте туғандар
Санат:Ресей актрисалары
Карл Пирсон

thumb|right|200px|Карл Пирсон
**Карл Пирсон** (, 27 наурыз 1857, Лондон — 27 сәуір 1936, сол жерде) — ағылшын математигі, статистик, биолог және философ; основатель математикалық статистиканың негіздеушісі, биометриканың негіщдеушілерінің бірі. Автор свыше 650-ден астам ғылыми жұмыстарының авторы. Махист.

Статистиканың математикалық теориясы және оны биологияда қолдану (биометрия) саласындағы еңбектерімен танымал. «Ғылым граматикасы» деген 1892 жылы шыққан негізгі философиялық еңбегі ғылым методологиясы мәселеріне арналған. Ғылымның міндеті, Пирсон бойынша, фактілерді түсіндіруде емес, тек топтастыру мен сипаттауда ғана. Басқада махистер сияқты ол материалдық заттарды тек сезімді щабылдау топтары, ал табиғат заңдарын, кеңістік пен уақыты - адамның ақыл-ой жемісі деп есептеледі. Сонымен бірге Пирсонның субъективтік идеализмі барлық Махизмде ашықтығымен және дәйектілігімен көзге түседі.

## Негізгі еңбектері
* *The New Werther* (1880)
* *The Trinity, A Nineteenth Century Passion Play* (1882)
* *Die Fronica* (1887)
* *The Ethic of Freethought* (1886)
* *[[The Grammar of Science]]* (1892), Dover Publications 2004 edition, ISBN 0-486-49581-7.
* *On the dissection of asymmetrical frequency curves* (1894)
* *Skew variation in homogeneous material* (1895)
* *Regression, heredity and panmixia* (1896)
* *On the criterion that a given system of deviations from the probable in the case of a correlated system of variables is such that it can be reasonably supposed to hove arisen from random sampling* (1900)
* *Tables for Statisticians and Biometricians* (1914)
* *Tables of Incomplete Beta Function* (1934). 
* *The life, letters and labours of [[Francis Galton]]* (3 vol.: 1914, 1924, 1930).

## Дереккөздер

Санат:1857 жылы туғандар
Санат:1936 жылы қайтыс болғандар
Санат:Англия математиктері
Санат:Англия философтары
Санат:Ұлыбритания социалистері
Санат:Англия тарихшылары
Аллоброгтар

**Аллоброгтар** () — Нарбон Галлиясын,  Рона мен Изера арасын, Дофиненің солтүстігін және Савойядан Женева көліне дейін мекендеген ірі кельт тайпасы.

Шамамен б.з.д. 123 жылы олар Галлияны б.з.д. 125 жылы оңтүстік-шығысынан бастап басып ала бастаған римдіктерге қарсы тұруға тырысты. Алайда аллоброгтарды б.з.д. 121 жылы Квинт Фабий Максим Аллоброгик бағындырды (оған «Allobrogicus» — *Аллоброгтық* аты осы ісі үшін қосылған), ал Нарбонс провинцисы құрамына тек  Юлий Цезарь кезінде ғана енді.
 
Аллоброгтардың басты қаласы Вьен болған, ал гельветтермен шекараласы — Женева қаласы.  Тағы шамамен 379 жылы атауы Грацианополь деп өзгерген  Куларо қаласын атап айтуға болады, ол қазіргі Гренобль.

Санат:Кельт тайпалары
Санат:Жойылып кеткен халықтар
Дуротригтер

**Дуротригтер** — Британия аумағын мекендеген ежелгі кельт тайпасы. Дуротригтер қазіргі Дорсет, оңтүстік Сомерсет пен Уилтшир, сонымен қатар шығыс Девонды мекендеген. Рим басқыншылығынан кейінгі негізгі қалалары астанасы болып табылған Дурноварий (қазіргі Дорчестер) қаласы мен Линдинис (қазіргі Илчестер) болған. Дуротригтер иелігі батыста  Думнонилермен, ал шығыста—Белгтер жерімен шектескен.

Дуротригтер ұсақ тайпалар конфедерациясынан үлкен болған. Римдіктер келерге дейін де олар монеталар соғып, ірі қалалар маңайында егіншілікпен айналысқан.

Дуротригтердің өмір сүрген жерлері олардың соққан монеталарының көмегімен анықталған: бірнешеуі Эйвон өзені мен оның Вайлиге құяр  жерлерінде табылды. Негізгі сауда-саттық жолдары б.з.д.  Ла-Манш арқылы өткен.

Дуротригтерге ридіктер б.з. 43 жылы басып кіреді, Светоний өзінің «Жиырма патшаның ғұмыры» шығармасында Веспасиан бастаған II Август легионы мен дуротригтер арасында болған шайқас туралы айтып өтеді. 70 жылдары тайпа романизацияланып,  Римдік Британия құрамына кірді. Бұл аймақта римдіктер карьерлерді игеру мен керамика дайындаумен айналысты.

## Дереккөздер

## Сілтеме
* Martin Papworth, (2011), *The Search for the Durotriges: Dorset and the West Country in the Late Iron Age*. The History Press. ISBN 0752457373

Санат:Кельт тайпалары